CELEX: 62010CN0244
Language: sk
Date: 2010-05-19 00:00:00
Title: Vec C-244/10: Návrh na začatie prejudiciálneho konania, ktorý podal Bundesverwaltungsgericht (Nemecko) 19. mája 2010 — Mesopotamia Broadcast A/S METV/Spolková republika Nemecko

28.8.2010   
            
            
               SK
            
            
               Úradný vestník Európskej únie
            
            
               C 234/20
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 19. mája 2010 — Mesopotamia Broadcast A/S METV/Spolková republika Nemecko
   (Vec C-244/10)
   ()
   2010/C 234/32
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverwaltungsgericht
   
      Účastníci konania pred vnútroštátnym súdom
   
   
      Žalobkyňa: Mesopotamia Broadcast A/S METV
   
      Žalovaná: Spolková republika Nemecko
   
      Prejudiciálna otázka
   
   Súdny dvor Európskej únie bol požiadaný o rozhodnutie týkajúce sa otázky, či a prípadne za akých podmienok patrí uplatňovanie vnútroštátneho právneho predpisu o zákaze združenia pre porušenie zásady porozumenia medzi národmi do oblasti pôsobnosti smernice Rady 89/552/EHS (1) z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, v znení zmenenom a doplnenom smernicou Európskeho parlamentu a Rady 97/36/ES (2) z 30. júna 1997, a preto je v zmysle článku 2a smernice vylúčené?
   
      (1)  Smernica Rady z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania 89/552/EHS (Ú. v. ES L 298, s. 23; Mim. vyd. 06/001 s. 224).
   
      (2)  Smernica 97/36/ES Európskeho parlamentu a Rady z 30. júna 1997, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (Ú. v. ES L 202, s. 60; Mim. vyd. 06/002 s. 321).